Íslenskan er í bráðri hættu , nú er ögurstund . Önnur ógn er ferðamennskan og erlent vinnuafl ( ég er alls ekki á móti slíku vinnuafli en tel að skylda eigi það til að læra a.m.k. eitthvert hrafl í íslensku , sjá nánar síðar í þessari færslu ) . Miðbærinn er orðinn enskumælandi hverfi , vissi maður ekki betur héldi maður að það væri einhvers staðar vestanhafs . En aðalógnin kemur innanfrá , frá ungmennum sem gjamma oft við hvert annað á ensku . Einhvers staðar las ég um unglingsgrey sem vildi „ taka sig út úr íslenskunni “ og gerast enskugjammandi . Senda mætti greyinu flugmiða til Ameríku , aðra leiðina . Eins og þetta sé ekki nóg virðast ýmsir businesstossar og tískuhyski vilja móðurmál vort feigt vegna þess að það er svo kúl að vera enskumælandi . Sagt er að sumir útrásarmanna hafi viljað stúta íslenskunni , þeim fannst greinilega ekki nóg að koma landinu á hausinn . Ekki er nóg með að einkafyrirtæki enskuvæðist , síðast þegar ég kaus í íslenska sendiráðinu í Ósló var boðið upp á blaðsnifsi með meintum upplýsingum um hvert ætti að senda atkvæðaseðla , þær voru einvörðiungu á ensku . Blaðsnifsið bar heitið „ Where to send the ballots : A list of district commissoners ‘ offices . “ Flengja ætti þann sem ábyrgðina ber . Hvaðertilráða ? Stofna verður málbjörgunarsveit . Sú sveit ætti að þrýsta á um íslenskuvæðingu tölvuheimsins , beita ráðamenn þrýstingi svo íslenskukennsla verði efld , ekki síst íslenskukennsla fyrir innflytjendur og erlent verkafólk . Það mætti jafnvel sett í lög að veitingarstaðir hafi matseðla ekki eingöngu á ensku heldur líka íslensku . Það mætti líka setja lög sem takmarka almenna enskumennsku í atvinnurekstri . Í því sambandi mætti setja í lög að erlendu starfsfólki , sem vinnur meira en sex mánuði á Íslandi , sé skylt að læra íslensku . Hið opinbera ætti að styrkja þá starfsemi . Í ofanálag ber að athuga þann möguleika að hið opinbera styrkti gerð skemmtiþátta á íslensku , það er ekki sjálfsagt að hámenningin ein njóti opinberra styrkja . Dýrt er og erfitt að gera skemmtiefni á íslensku en það hefur jafnvel meira að segja fyrir björgun og eflingu málsins en hámenningin . Að svo miklu leyti sem ríkið hefur stjórn á Leifsstöð ætti það krefjast þess að flugstöðin verði íslenskuvædd , enskan ríkir nánast ein þar og vægi íslenskunnar hraðminnkar . Ég myndi koma oftar til Íslands ef mér yrði ekki óglatt í hvert sinn sem ég kem til Leifsstöðvar . Málbjörgunarsveitin hefur þar verk að vinna . Sniðgengi og annað slíkt Einnig ætti sveitin að standa fyrir sniðgengi við íslenskufjandsamleg fyrirtæki . Það er ekkert sjálfsagðara en að neita að skipta við verslanir þar sem starfsfólkið talar ekki bofs í íslensku . Jafnframt ber að verðlauna fyrirtæki sem halda íslenskuna í heiðri . Stofna mætti heima - og feisbókarsíður þar sem baráttufólk ræður ráðum sínum , birtir lista yfir fyrirtæki sem sniðganga megi og annan yfir þau sem verðlauna ber ( auðvitað verður líka að benda á andíslenskutilburði opinberra stofnana , samanber sendiráðsdæmið ) . Nefna má að Viðskipta ( ó ) ráð hefur löngum talað máli enskumennskunnar , ekki langar mig til að skipta við fyrirtæki sem því tengjast . Hvað þá við fyrirtæki í eigu Benedikts Jóhannessonar sem mælti með því að íslenskan yrði lögð niður í greinarkorni nokkru . Bæta má við að Icelandair hefur ekki matseðla á íslensku , verði því ekki breytt mun ég framvegis fljúga til Íslands með Norwegian eða SAS . En áfram með smjörið , líka má gera lista yfir stjórnmálamenn sem standa sig í stykkinu og þá sem þjást af enskusnobbi . Kjósa þá sem standa sig vel , strika hina út . Æskilegt væri líka að málbjörgunarsveitin efldi íslensku í Wikipediu , þar getur að líta langan bálk á ensku um góðskáldið Sigurð Pálsson en bara fáein orð á íslensku . Slíkt og þvílíkt verður ekki þolað . Mikilvægt er líka að málhollt fólk efli íslenskukunnáttu ungra skyldmenna og tali máli íslenskunnar við þau . Hinir málhollu ættu einnig að tala íslensku við útlendinga sem eru að læra málið . Barátta borgar sig , ég var nýlega á hóteli Reykjavík og þótti nóg um enskumennskuna , var reyndar eini íslenski gesturinn . Ég sendi hótelinu línu og kvartaði yfir þessu , fékk elskulegt tilskrif á lýtalausri íslensku frá hótelstýrunni sem er lithásk . Hún sagðist hafa búið í ellefu ár á landinu og lagt sig fram um að læra málið . Ennfremur sagði hún að fyrirtækið Centerhotels kappkostaði við að efla íslenskukunnáttu erlendra starfsmanna . Sé þetta satt ber að umbuna fyrirtækinu , hrósa því opinberlega . Lokaorð Engar harmtölur , takk , heldur hörkuna sex . Fram til orrustu gegn enskumennskunni , fram til orrustu gegn óvinum íslenskunnar ! Til hamingju með dag íslenskrar tungu , megi hann verða baráttudagur ! Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir . Sturla konungur IV ( hliðarheimasaga , sögð í tilefni dagsins ) Anno Domini 1453 : Sturla konungur tölti um höll sína á Bessastöðum hugsandi . Varð hugsað til feðra sinna , bæði fyrri konunga , eins frænda sinna af hinu konunglega Sturlungakyni . Forfaðir hans Sturla I konungur , Sighvatsson , hafði vegið Gissur Þorvaldsson við Apavatn , látið eiga sig að ganga suður , og með því tryggt sér alveldi á Íslandi . Sumarið 1238 sóru höfðingjar Sturlunga , Ásbirninga , Haukdæla ... Joseph Goebbels lýsti því yfir að engum ætti að koma á óvart þótt þýskur almenningur tæki lögin í eigin hendur . Rökin verða hvorki betri né verri þótt sá sem þau setur fram kynni að hafa hegðað sér ósæmilega . Þau rök sem um ræðir má finna í bók eftir Jón ... Mest lesið Fréttir Fréttir Mogginn líkir því að kalla sjálfstæðismenn spillta við hatursorðræðu Fréttir „ Ég vissi ekki að ég ætti mín mörk og réði þeim “ Gjaldþrota verktakafyrirtæki vann meiðyrðamál gegn sérfræðingi ASÍ Fréttir Áslaug Arna velur eftirmann Haraldar í embætti ríkislögreglustjóra Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda